సిమ్లా: మనీలాండరింగ్, ఆదాయానికి మించిన ఆస్తులు కలిగి ఉన్న కేసుల్లో ఆరోపణలు ఎదుర్కొంటున్న హిమాచల్ ప్రదేశ్ ముఖ్యమంత్రి వీరభద్ర సింగ్ సారథ్యంలోని కాంగ్రెస్ ప్రభుత్వంపై ప్రధాని మోదీ నిప్పులు చెరిగారు. 'బెయిల్ పై నడుస్తున్న ప్రభుత్వమిది' అంటూ ఎద్దేవా చేశారు. మంగళవారం బిలాస్పూర్లో ఎయిమ్స్కు శంకుస్థాపన చేసిన అనంతరం జరిగిన బహిరంగ సభలో మోదీ మాట్లాడుతూ, ఇది జమానతి (బెయిల్) ప్రభుత్వమని అన్నారు. ముఖ్యమంత్రి ఫ్యామిలీ బెయిల్పై ఉందని, ఆయనను ఎందుకు మార్చరాదని తాను కొందరు కాంగ్రెస్ నాయకులతో అన్నానని, అయితే పార్టీ మొత్తం బెయిల్పై ఉన్నందున తాము ఏం చేయలేమని వారు సమాధానమిచ్చారని మోదీ పేర్కొన్నారు. ఈ ఏడాది చివర్లో హిమాచల్ ప్రదేశ్ అసెంబ్లీ ఎన్నికలు జరుగబోతున్న నేపథ్యంలో మోదీ బిలాస్పూర్ పర్యటన ప్రాధాన్యం సంతరించుకుంది. కాగా, మోదీ వ్యాఖ్యలపై ముఖ్యమంత్రి వీరభద్ర సింగ్ మండిపడ్డారు. తనపై తప్పుడు కేసులు బనాయించారని, ఒకే కేసును మూడు ఏజెన్సీలు దర్యాప్తు చేస్తుండటం ఎవరూ ఎప్పుడూ కనీవినీ ఎరుగనిదని ఆయన అన్నారు.
simla: manilandering, aadaayaaniki minchina aastulu kaligi unna kesullo aaropanalu edurkontunna himachal pradesh mukhyamantri veerabhadra sing saarathyamlooni congress prabhutvampai pradhaani modii nippulu cherigaaru. 'beyil pai nadustunna prabhutvamidi' antuu eddeva chesaru. mangalavaaram bilaspurlo aimsku sankusthaapana chesina anantaram jarigina bahiranga sabhalo modii maatlaadutuu, idhi jamaanati (beyil) prabhutvamani annaru. mukhyamantri famili beyilpai undani, aayananu enduku maarcharaadani taanu kondaru congress naayakulatho annaanani, ayithe party mottam beyilpai unnanduna taamu yem cheyalemani vaaru samaadhaanamichaarani modii perkonnaru. ee edaadi chivarlo himachal pradesh assembley ennikalu jarugabotunna nepathyamlo modii bilaspur paryatana praadhaanyam santarinchukundi. kaga, modii vyaakhyalapai mukhyamantri veerabhadra sing mandipaddaaru. tanapai tappudu kesulu banaayinchaarani, oke kesunu moodu agenseelu daryaaptu chestundatam evaruu eppuduu kaneevinee eruganidani aayana annaru.